વિલંબિત પગાર ચૂકવણી તાત્કાલિક ધ્યાન આપવાની જરૂરત ઉપરાંત વેતનની નીતિમાં બદલાવ લાવવાની જરૂર છે. ગ્રામીણ વિકાસ મંત્રાલય ખેત મજૂરો માટેના કન્ઝ્યુમર પ્રાઇસ ઇન્ડેક્સના આધારે વાર્ષિક ધોરણે વેતન સુધારે છે પરંતુ ઘણા રાજ્યોમાં ખેત મજૂરો માટેનું લઘુત્તમ અને વાસ્તવિક વેતન હવે મનરેગા વેતન કરતાં ઊંચું છે. 2006માં આ કાર્યક્રમનો પ્રારંભ થયો ત્યારની પરિસ્થિતિથી અત્યારની સંપૂર્ણ ઉલ્ટી પરિસ્થિતિ છે. વાસ્તવમાં, 2006માં મંનરેગા હેઠળ 60 રુપિયાના નિયત લઘુતમ વેતન કરતા કૃષિ વેતન અને વાસ્તવિક વેતન ઘણા રાજ્યોમાં ઓછું હતું. આ કારણે પ્રોગ્રામ કેઝ્યુઅલ મજૂર માટે એકદમ આકર્ષણરૂપ બની ગયો હતો. તેનાથી ગ્રામીણ મજૂર બજારોમાં વેતનમાં સુધારો થયો. જો કે, આ પરિસ્થિતિના બદલાવમાં ઘણા રાજ્યોમાં કામદારો મનરેગાથી વિમુખ થયા છે. આ એ સૂચવે છે કે મહિલા કામદારો કાર્યક્રમમાં જોડાય છે, જ્યારે પુરુષ કામદારો વધુ વેતન સાથે વૈકલ્પિક રોજગાર તરફ વળે છે.